รัฐบาลไทย-ข่าวทำเนียบรัฐบาล-"สุรเชษฐ์"นำทีมกระทรวงศึกษาธิการมอบทุนอาชีวศึกษา "เด็กทุน จชต.หัวใจซื่อสัตย์สุจริต" ระดับ ปวช.-ปวส. ในพื้นที่จังหวัดชายแดนภาคใต้
วันพฤหัสบดีที่ 6 กรกฎาคม 2560
"สุรเชษฐ์"นําทีมกระทรวงศึกษาธิการมอบทุนอาชีวศึกษา "เด็กทุน จชต.หัวใจซื่อสัตย์สุจริต" ระดับ ปวช.-ปวส. ในพื้นที่จังหวัดชายแดนภาคใต้
รมช.ศธ."พล.อ.สุรเชษฐ์ ชัยวงศ์" นําคณะผู้บริหารกระทรวงศึกษาธิการ ร่วมมอบทุนอาชีวศึกษา "เด็กทุน จชต.หัวใจซื่อสัตย์สุจริต ปี 60" ระดับ ปวช.-ปวส. ในพื้นที่จังหวัดชายแดนภาคใต้ 400 ทุน
เพื่อสร้างโอกาสทางการศึกษา เพิ่มสัดส่วนผู้เรียนสายอาชีวศึกษาที่สอดคล้องกับการวางแผนผลิตกําลังคนและตลาดงานในพื้นที่ "สามเหลี่ยมมั่นคง มั่งคั่ง ยั่งยืน"พร้อมจัดกิจกรรม3วัน2คืน เพื่อส่งเสริมให้นักศึกษาผู้รับทุนได้เข้าใจวัตถุประสงค์ของเงินทุน และวางแผนใช้เงินทุนการศึกษาให้เกิดความคุ้มค่าเกิดประโยชน์สูงสุด
จังหวัดสงขลา -เมื่อวันพุธที่5กรกฎาคม2560ณ โรงแรมหาดแก้ว รีสอร์ท อําเภอสิงหนคร, พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานมอบทุนการศึกษาให้กับนักศึกษาอาชีวศึกษา โครงการส่งเสริมทุนการศึกษา นักศึกษากลุ่มพิเศษจังหวัดชายแดนภาคใต้ และกิจกรรมค่ายนักศึกษาทุนประจําปีการศึกษา2560โดยนายอดินันท์ ปากบารา ผู้ช่วยรัฐมนตรีประจํานายกรัฐมนตรี นายสาโรจน์ ขอจ่วนเตี๋ยวที่ปรึกษาด้านมาตรฐานอาชีวศึกษาช่างอุตสาหกรรมสํานักงานคณะกรรมการการอาชีวศึกษา ร่วมมอบทุนในครั้งนี้
พล.อ.สุรเชษฐ์ ชัยวงศ์กล่าวว่า โครงการส่งเสริมทุนการศึกษา นักศึกษากลุ่มพิเศษจังหวัดชายแดนภาคใต้ เริ่มดําเนินการมาตั้งแต่ปีการศึกษา2552เพื่อเพิ่มปริมาณผู้เรียนสายอาชีพ และเพิ่มโอกาสทางการศึกษาให้กับนักเรียนในพื้นที่ชายแดนภาคใต้ที่จบมัธยมศึกษาตอนต้น ได้ศึกษาต่อระดับประกาศนียบัตรวิชาชีพ (ปวช.)
ต่อมาในปีการศึกษา2555ได้เพิ่มโอกาสให้นักศึกษาที่จบ ปวช. หรือจบชั้นมัธยมศึกษาตอนปลาย ได้ศึกษาต่อระดับประกาศนียบัตรวิชาชีพชั้นสูง (ปวส.)โดยให้ทุนการศึกษาจนจบหลักสูตร ซึ่งเป็นทุนให้เปล่าโดยไม่มีเงื่อนไขระดับ ปวช. ปีละ29,000บาท/คน จํานวน300ทุน/ปีและระดับ ปวส.ปีละ40,000บาท/คน จํานวน100ทุน/ปีทั้งทุนประเภทมีที่พักประจํา และทุนประเภทไปกลับ
สําหรับการดําเนินงานในปีการศึกษา2560สํานักงานคณะกรรมการการอาชีวศึกษา (สอศ.) ได้ประกาศรับสมัครการขอรับทุนตั้งแต่วันที่28พฤศจิกายน2559โดยกําหนดให้ผู้ขอรับทุน ต้องมีภูมิลําเนาอยู่ในพื้นที่5จังหวัดชายแดนภาคใต้ไม่กําหนดผลการเรียน ผู้ปกครองต้องมีรายได้ไม่ต่ํากว่า200,000บาท/ปีส่วนนักศึกษาที่ได้รับผลกระทบจากเหตุการณ์ความไม่สงบจะได้รับการพิจารณาเป็นพิเศษ
นอกจากการให้ทุนการศึกษาแบบไม่มีเงื่อนไขดังกล่าวแล้ว ยังได้จัดกิจกรรมให้นักศึกษาที่ได้รับทุน400คนรวมทั้งครูผู้รับผิดชอบดูแลนักศึกษาทุน21คน นักศึกษาพี่เลี้ยง20คน ได้เข้าค่ายเป็นเวลา3วัน2คืน ระหว่างวันที่3-5กรกฎาคม2560ตามโครงการ"เด็กทุน จชต.หัวใจซื่อสัตย์สุจริต"เพื่อให้ผู้รับทุนได้รับความรู้ความเข้าใจในวัตถุประสงค์ของเงินทุน การเป็นนักเรียนทุนการวางแผนใช้เงินทุนอย่างคุ้มค่าเกิดประโยชน์สูงสุดตลอดระยะเวลาที่เรียนการอยู่ร่วมกันอย่างสันติสุขภายใต้วัฒนธรรมที่หลากหลาย เสริมสร้างความเป็นไทย รู้-รัก-สามัคคี มีจิตสาธารณะ เน้นคุณธรรมความซื่อสัตย์สุจริตโดยมีกิจกรรมที่หลากหลายเช่น บรรยาย เสวนา กิจกรรมเสริมสร้างคุณธรรม ความซื่อสัตย์สุจริต กิจกรรมเสริมสร้างแรงจูงใจให้เรียนสายอาชีพ สร้างความรักสามัคคี แนวทางดํารงชีวิตตามหลักปรัชญาของเศรษฐกิจพอเพียง ทักษะชีวิต และการฝึกสมาธิเตรียมความพร้อมทางปัญญา เป็นต้น
ทั้งนี้ พล.อ.สุรเชษฐ์ ได้เน้นย้ําแก่นักศึกษาผู้รับทุนด้วยว่า การประสบความสําเร็จทางการศึกษาจะต้องมีองค์ประกอบหลายอย่าง "ทั้งความรู้ ความสามารถ โอกาส ผู้สนับสนุน และบุญกุศล"โดยขอให้คํานึงว่าการศึกษาเป็นสิ่งที่มีค่ามากที่สุดของชีวิตมนุษย์ดังนั้น เมื่อผู้รับทุนมีความรู้ความสามารถและได้รับโอกาสทุนการศึกษาแล้ว ยิ่งต้องใช้โอกาสให้เกิดคุณค่ามากที่สุด ต้องควบคุมตนเองให้ตั้งใจเรียน ขยันหมั่นฝึกฝนตนเองให้เป็นคนเก่งและคนดี เพราะการศึกษาจะช่วยทําให้เราประสบความสําเร็จและความก้าวหน้าเป็นอย่างมาก
นอกจากนี้ การได้รับทุนอาชีวศึกษาครั้งนี้ ถือเป็นการดําเนินงานที่สอดคล้องกับนโยบายรัฐบาลที่ได้กําหนดให้พื้นที่ใน3จังหวัดชายแดนภาคใต้ คือ ปัตตานี ยะลา นราธิวาส เป็นเมืองต้นแบบ "สามเหลี่ยม มั่นคง มั่งคั่ง ยั่งยืน" ซึ่งจะมีการพัฒนาพื้นที่และเศรษฐกิจในพื้นที่ให้เป็นรูปธรรม เพราะฉะนั้น นักศึกษาที่เรียนสายอาชีวศึกษาจะมีความสําคัญ และสอดคล้องเชื่อมโยงกับการวางแผนผลิตกําลังคน รองรับตลาดงานในการพัฒนาพื้นที่ดังกล่าวด้วย
ที่สําคัญพล.อ.ประยุทธ์ จันทร์โอชานายกรัฐมนตรีได้กล่าวย้ําเสมอว่า"อาชีวศึกษาคือผู้ทรงคุณค่าของสังคม"จึงขอให้นักศึกษาที่รับทุนให้ความสําคัญต่อตนเอง ขยันและหมั่นฝึกฝนตนเองให้เป็นผู้ทรงคุณค่าที่จะร่วมพัฒนาสังคมประเทศชาติ ให้มีความมั่นคง มั่งคั่ง ยั่งยืน ในอนาคตต่อไป.
บัลลังก์ โรหิตเสถียร:สรุป/รายงาน
ยุทธพงศ์ เลือกกลั่นดี:ถ่ายภาพ